**მოთხოვნები იაკობ გოგებაშვილის სახელობის თელავის სახელმწიფო უნივერსიტეტის 2019 წლის სამეცნიერო შრომებში დასაბეჭდად წარმოსადგენი სტატიის გაფორმებისათვის**

**სტატია უნდა გაფორმდეს შემდეგი თანამიმდევრობით:**

1. სტატიის სამეცნიერო მიმართულება/დარგი;
2. ერთი ინტერვალის გამოტოვებით შემდეგ სტრიქონზე სათაური **(bold)** შრიფტის ზომა**14;**
3. ავტორის (ავტორების) სრული სახელი და გვარი **(bold)** შრიფტის ზომა**14;**
4. სამუშაო ადგილი (ორგანიზაციის დასახელება და ავტორის (ავტორების) სამეცნიერო ხარისხი/ თანამდებობა), ზომა **12;**
5. **აბსტრაქტი (abstract)** - იმავე ენაზე, რომელ ენაზეცაა შესრულებული სტატია (ქართული, ინგლისური ან რუსული);

**აბსტრაქტი(abstract)** უნდა იყოს:

* ინფორმაციული (არ შეიცავდეს ზოგად ფრაზებს);
* შინაარსიანი (ასახავდეს სტატიის ძირითად შინაარსს და კვლევის შედეგებს);
* სტრუქტურირებული (მისდევდეს სტატიის ლოგიკას - შესავალი, მიზანი, ამოცანები, მეთოდებიან მეთოდოლოგია,შედეგები, შედეგების გამოყენების სფერო, დასკვნა);
* დაწერილი უნდა იყოს ხარისხიანი ქართული/ინგლისური/რუსული ენით
* კომპაქტური (შეიცავდეს **150-დან 250** სიტყვამდე).

**აბსტრაქტი (abstract)** უნდა გადმოსცემდეს სამუშაოს არსს და გასაგები იყოს მკითხველისათვის პუბლიკაციის წაკითხვის გარეშეც; არ უნდა შეიცავდეს ისეთ მასალას, რაც არ არის პუბლიკაციის ძირითად ტექსტში.

**აბსტრაქტის (abstract)** ტექსტი უნდა იყოს ლაკონური და მკაფიო, თავისუფალი ზედმეტი სიტყვებისაგან, გამოირჩეოდეს ფორმულირების დამაჯერებლობით.

1. **საკვანძო სიტყვები (5-6 სიტყვა)**;
2. ტექსტი. ტექსტის/მოხსენების მოცულობა **4-9 გვერდი** ფორმულების, ცხრილებისა და სურათების ჩათვლით;
* სტატია დაბეჭდილი უნდა იყოს **A4** ფორმატის ქაღალდზე ტექსტურ რედაქტორ **word-ში**
* **სტრიქონებს შორის ინტერვალი -1 (Single)**
* აბზაცი - **1 სმ**
* გვერდითი არეები: **20 მმ. (File, Page Setup, Margins)**
* ზედა და ქვედა არეები: **20-20 მმ.**
* ფონტი ქართული ტექსტი - **სილფაინი, ზომა 12**

რუსული – ***Times New Roman,* ზომა 14**

 ინგლისური/ლათინური -***Times New Roman,*ზომა 12**

* ბრჭყალები ქართულ და ინგლისურ/ლათინურ ტექსტში გამოიყენეთ ნიმუშით **(„“)**, რუსულ ტექსტში **(«»)**
* ტექსტში გამოიყენეთ ტირე **(–)**, ხოლო სიტყვათა შიგნით დეფისი **(-)**
* **სტატიაში** ავტორთა გვარები გამოიყენეთ ნიმუშის მიხედვით: **შანიძე,1953; Пушкин,1821; Chomsky, 1998**
1. სტატიის შემდეგ დამოწმებული ლიტერატურის სია: ზომა **10.** ანბანზე განალაგეთ გამოყენებული ლიტერატურა შემდეგი ნიმუშით:
* **წიგნის ციტირების დროს:** გვარი, ინიციალი. (გამოცემის წელი). დასახელება. გამოცემის ადგილი: გამომცემლობა.

*მაგალითად:***შანიძე, ა. (1953). ქართული ენის გრამატიკის საფუძვლები. I მონოგრაფია. თბილისი: თსუ გამომცემლობა.**

* **სტატიის ციტირების დროს:** გვარი, ინიციალი. (გამოცემის წელი). სტატიის სათაური. ჟურნალის დასახელება, ჟურნალის ნომერი: სტატიის პირველი და ბოლო გვერდი.

*მაგალითად:***რამიშვილი,ვ. (1947). ენის სიწმინდისათვის. „ქართული ენა და ლიტერატურა სკოლაში“, 4: 25-45.**

1. ქართულ და რუსულ ენებზე შესრულებულ ნაშრომებს, დამოწმებული ლიტერატურის ჩამონათვალის შემდეგ, დაერთოს აბსტრაქტი **ინგლისურ ენაზე** (გაფორმებული შემდეგი წესით: სტატიის სამეცნიერო მიმართულება/დარგი; სათაური; ავტორის (ავტორების) სრული სახელი და გვარი; სამუშაო ადგილი; სატატიის საკვანძო სიტყვები; აბსტრაქტი (150-250 სიტყვა);
* ერთი ავტორისაგან ორზე მეტი სტატია არ მიიღება;
* ერთ სტატიაში დასაშვებია არაუმეტეს ოთხი ავტორისა;
* მიღებული სტატიის გასწორებული ვერსია ან დაწუნებული ნაშრომი ავტორს არ უბრუნდება;
* სარედაქციო კოლეგია არ განიხილავს ნაშრომს, რომელიც მოთხოვნების მიხედვით არ იქნება გაფორმებული;
* სტატიების შინაარსზე, მათში მოყვანილ შედეგებზე და დასკვნებზე პასუხისმგებლობა ეკისრებათ  ავტორებს.

**სტატიები შეგიძლიათ გადმოაგზავნოთ 2020 წლის 5 მარტამდე შემდეგ ელექტრონულ მისამართებზე:**

**ქართულენოვანი -** shorenawigna@mail.ru

**ინგლისურენოვანი -** shorenawigna@mail.ru

**რუსულენოვანი** - iashiukashvili@yandex.ru